Rapid a reacționat după ce s-a scris că Albion Rrahmani s-ar putea transfera în Premier League
Albion Rrahmani (23 de ani) traversează o perioadă de vis în echipamentul celor de la Rapid București.
Evoluțiile tot mai bune ale atacantului l-au adus pe radarul unei echipe cu pretenții din Premier League. Aston Villa, echipa pregătită de Unai Emery, fosta câștigătoare a Cupei Campionilor Europeni se interesează de rapidist, anunță Fanatik.
Rapid a reacționat după ce s-a scris că Albion Rrahmani s-ar putea transfera în Premier League
Daniel Niculae, președintele clubului Rapid București, susține că există interes pentru mai mulți jucători ai giuleștenilor și precizează că încă nu se poate pronunța în cazul plecării lui Rrahmani în Premier League.
"Nu știu dacă ar fi o rumoare (n.r. interesul celor de la Aston Villa pentru Albion Rrahmani), atât timp cât un jucător al Rapidului a ajuns la Atletico Madrid. Nu te transferă nimeni pe o poziție de titular. Există interes mare pentru mulți jucători, dar mi-e greu să vorbesc despre aceste lucruri acum.
Mai e o perioadă scurtă de competiție, trebuie să rămânem concentrați pe ce avem de făcut. Sper să ne impunem jocul în aceste zece partide și sper ca la finalul campionatului să fim cu zâmbetul pe buze.
Au fost diferite cluburi, diferiți oameni trimiși de anumite cluburi. Contează mai puțin, contează ce realizează jucătorii meci de meci. asta depinde de fiecare în parte. Noi suntem aici ca să îi capacităm la maximum meci de meci", a spus Daniel Niculae, potrivit DigiSport.
Rapid a obținut accederea în play-off-ul Superligii României cu 28 de puncte acumulate după înjumătățire și se clasează pe locul doi, la patru lungimi în spatele liderului FCSB.
Dan Șucu: "Am primit deja oferte interesante"
"Vă dau exemplul lui Emmers. A făcut 5-6 meciuri foarte bune şi am primit deja oferte interesante. Din păcate, s-a accidentat. Campionatul României este foarte vizibil, iar prezenţa la Rapid este şi mai vizibilă.
Este o vitrină excepţională. În mod cert şi Rrahmani va merge într-un campionat şi mai puternic decât al nostru dacă va concretiza. Şi nu este singurul. Ceea ce este important pentru rapidişti…
Să înţeleagă că dacă există o profitabilitate din acest transfer va fi tot în folosul Rapidului pentru a căuta şi pentru a aduce jucători foarte buni. Nu plec cu bani acasă", a spus Dan Şucu, la Fanatik.ro.
Clasamentul sezonului regular din Superliga
Urmăriți SPORT.RO și pe Google News